196 HIKAYAT SAIF-AL-YEZAN. 



itu ; telah aku datang kamari ini, maka aku bertemulah 

 dengan angkau di tempat ini. Lalu Akesah pun angkat mem- 

 bawa ia kaatas bukit. 



Maka adalah halnya segala orang negri itu tiadalah meli- 

 hat Saif-al-Yezah dan Seti Shameh, dan orang itu pun sakalian 

 pergilah membri tahu akan Kajanya itu, " Sudahlah tuan kita 

 dibinasakannya itu." 



Satelah, tersebutlah perkataan Saif-al-Yezan itu : — Maka 

 kata Saif-al-Yezan pada Akesab, " Bawalah aku ka negri 

 Kemrih itu." Maka kata Akesah, " Hei pahlawan bagei zeman- 

 nya, tahulah angkau berjalan akan perjalanan sapuloh tahun 

 lamanya maka sampailah ka negri Kemrih." Telah Saif-al- 

 Yezan mendengar perkataan Akesah itu maka diamlah ia. 

 Maka Akesah berkata pada Saif-al-Yezan, "Hei sudaraku, 

 janganlah menaroh susah, nanti juga aku an tarkan angkau." 

 Maka diangkatlah olih Akesah Saif-al-Yezan tiga beranak, 

 sambil terbang bermain-main ia mencharikan makanan pada 

 Saif-al-Yezan; dimana bertemu bukit disinggah olih Akesah. 

 Dengan bermain-main hal yang demikian itu maka sampailah 

 pada suatu bukit, (maka bukit itupun terlalu banyaknya), dan 

 adalah pada bukit itu suatu goa saperti sabuah rumah besar- 

 nya. Maka Saif-al-Yezan itu pun bertanyalah pada Akesah 

 brapa jauhnya deripada tempat itu ka negri Kemrih. Telah, 

 dijawabnya, " Tiga bulan perjalanan lamanya." Maka kata 

 Saif-al-Yezan," " Biarlah aku dahulu disini nanti ; pergilah 

 angkau dengan sempat-sempatnya." Maka kata Akesah, "Apa 

 lagi hajatmu pada aku ?" Maka kata Saif-al-Yezan, " Ambil- 

 lah akan pedangku itu." Maka kata Akesah, " Pedangmu itu 

 ada pada bonda disimpan pada tempat khizanat itu." Lalu 

 kata Akesah, " Nanti aku pergi ambilkan jua pedangmu itu." 

 Maka Akesah pun pergilah. Dengan sakejap mata datangnya 

 jua membawa pedang itu. Maka kata Saif-al-Yezan, " Bolihlah 

 aku kendiri pergi ka negri Kemrih itu." Maka Akesah pun 

 tinggalkan Saif-al-Yezan di bukit itu serta dengan makanannya 

 adalah. Maka Akesah pun membri hormatlah pada Saif-al- 

 Yezan, lalu pergilah ia ; maka tinggallah Saif-al-Yezan tiga 

 beranak pada bukit itu. 



Jour.' Straits Branch 



